1808



Események

Határozott dátumú események 
 január 1. – Az Egyesült Államokban életbe lép a rabszolgák behozatalát tiltó, előző évben hozott törvény.
 január 6. – I. Ferenc császár a Habsburg Birodalomban megalapítja a Lipót-rendet.
 január 28. – Brazília megnyitja kikötőit a kontinentális zárlat alatt álló angol hajók számára.
 március 18. – Spanyolországban felkelés tör ki Manuel Godoy kormányfő ellen az asztúriai herceg, Ferdinánd vezetésével. (Ferdinánd régóta nyílt harcban áll az apjával, IV. Károllyal.)
 március 19. – Fia, Ferdinánd asztúriai herceg támogatói elfogják IV. Károly spanyol királyt, és lemondatják.
 május 2. – VII. Ferdinánd spanyol király lemond trónjáról.
 május 5. – IV. Károly ismételten lemond a spanyol trónról Napóleon javára.
 május 10. – Napóleon az öccsét, Joseph-et nevezi ki Spanyolország királyának.
 június 6. – Joseph Bonaparte elfoglalja a spanyol királyi trónt.
 december 22. – Bemutatják Ludwig van Beethoven 6. szimfóniáját.

Határozatlan dátumú események 
 december – I. Napóleon megtámadja Spanyolországot.
 az év folyamán –
 A festészet történetének első modern festménye: Goya az „1808 május harmadikai sortűz”, mely szimbólummá és az egyik legtöbbet reprodukált művé válik.
 Kazinczy Ferenc meghirdeti anyanyelvünk megújítását célzó korszakos jelentőségű programját.
 I Sándor orosz cár elfoglalta Finnországot, ami egy autonóm nagyhercegség lett egészen 1917 végéig.
 Párizsban felépül az Arc de Triomphe du Carrousel nevű diadalív.
 Az első nő, aki elérte a Mont Blanc csúcsát: Marie Paradis.
 József nádor létrehozza a Szépítő Bizottmányt. (Ez a városigazgatástól függetlenített testület határozta meg és tartatta be az építési előírásokat, illetve tervezte meg a város fejlesztését és e fejlesztések finanszírozását. Első törekvései közé tartozott a Kirakódó tér környékének rendezése.) 
 A pesti Városliget volt a világ első nyilvános, mindenki számára nyitott parkja, amelyet 1808-ban császári rendeletre kezdtek kialakítani hétezer fa ültetésével.
 A pozsonyi országgyűlésen a VII. törvénycikkbe iktatták a magyar katonai akadémia , a Ludovika Akadémia megalapítását. József nádor indítványozta a Magyar Nemzeti Múzeum, mint a magyar vonatkozású gyűjtemények létrehozását, amelyhez hozzátartozna a Széchényi Ferenc által 1802-ben megalapított Nemzeti Könyvtár is.
 Megjelenik Pápay Sámuel műve, A magyar literatura esmérete, az első magyar nyelvű irodalomtörténeti rendszerezés.

Az év témái

1808 a tudományban

1808 az irodalomban

Születések 
 január 18. – Hajnik Pál ügyvéd, politikus, 1848-as belügyi tanácsos, majd országos rendőrfőnök († 1864)
 február 26. – Boka Károly cigányzenész. Kossuth Lajos kedvenc cigányprímása († 1860)
 február 26. – Honoré Daumier francia festőművész, szobrász, karikaturista, grafikus, litográfus († 1879)
 február 28. – Elias Parish Alvars angol zeneszerző, hárfaművész († 1849)
 április 13. – Antonio Meucci olasz feltaláló, aki nagy szerepet játszott a telefonkészülék kifejlesztésében († 1889)
 április 18. – Karacs Teréz pedagógus, a nőnevelés úttörője († 1892)
 április 20. – III. Napóleon francia császár († 1873)
 augusztus 15. – Alfred Reumont német diplomata, történetiró († 1887)
 szeptember 1. – Hugó Károly magyar drámaíró († 1877)
 október 6. – VII. Frigyes dán király († 1863)
 november 1. – Egressy Gábor magyar színész, rendező († 1866)

Halálozások 
 március 13. – VII. Keresztély, Dánia és Norvégia királya, Schleswig és Holstein hercege (* 1749)
 július 28. – III. Szelim, az Oszmán Birodalom 29. szultánja (* 1761)
 november 15. – IV. Musztafa, az Oszmán Birodalom 30. szultánja, kivégezték (* 1779)
 november 15. – Musztafa Bayrakdar, török nagyvezír (* 1755)
 december 27. – Dr. Nyulas Ferenc, Erdély főorvosa. Megmérgezték. (* 1758)

Jegyzetek 

19. század